יהושע משה אהרונסון

הרב יהושע משה אהרונסון (ה' בסיוון ה'תר"ע – י"ב בכסלו ה'תשנ"ד; 1910–1993) היה מרבני פולין בזמן השואה. יומנו האישי, תשובותיו, ומאמריו מתקופת השואה ולאחריה מהווים תיעוד אותנטי ונותנים מבט ייחודי על מאורעות השואה מנקודת מבט של רב. אחר עלייתו לישראל כיהן כרב בפתח תקווה.

==קורות חיים==
נולד בערב שבועות תר"ע למשפחה מיוחסת. למד בישיבות "תורת חיים - בריסק", "המתיבתא בוורשה", ו"בית אברהם - סוכטשוב", והיה תלמידו של רבי דוד בורנשטיין, האדמו"ר מסוכטשוב. הוסמך לרבנות ונבחר לרב בעיירה קאנין ומאוחר יותר בפוזק ובסניקי הסמוכה לגוסטנין. בתחילת מלחמת העולם השנייה שהה זמן קצר בוורשה ובלודז' אך שב לעיירתו וגורש עם בני קהילתו למחנה העבודה קונין, שם עבד בעבודות כפייה שונות. את תקופת שהותו במחנה תיעד ביומן אישי אותו כתב בעברית תוך שהוא לוקח על עצמו סיכון גדול. ביומנו מתועדים חיי היום יום במחנה, קיום המצוות בתנאים הקשים, התנהגות הנאצים ודילמות מוסריות שהתעוררו בתנאים המיוחדים ששררו במחנה. לאחר חיסול המחנה הועבר למספר מחנות בהם אושוויץ, בוכנוואלד וטרזיינשטט, שם שוחרר. אשתו וילדיו נספו בשואה. 

לאחר המלחמה הוא מונה לרב מחנות העקורים באזור האוסטרי, שם טיפל בנישואין, כשרות, בעיית העגונות, חינוך ועוד. אחר כך שימש כרב קהילות הפליטים בגרמניה. באותה תקופה עמד בקשרים רצופים עם הרב שלמה דוד כהנא, ושאל את פיו שאלות רבות בהלכה, בעיקר בנושא התרת עגונות.<ref>עלי מרורות, עמ' 231, וכן עמ' 451.

</ref> הוא נישא בשנית למלכה רחל והקים משפחה חדשה. בשנת 1951 עלה לישראל וכיהן כרב בפתח תקווה. בנוסף היה אחראי על הפרשת תרומות ומעשרות הכללית של כלל יבול החיטה בארץ, והיה נחשב כבעל ידע רב בענייני מצוות התלויות בארץ. הוא המשיך לעסוק בשימור זיכרון השואה וכתב מאמרים בנושאי אמונה נוכח השואה. בארץ עמד בקשר עם האדמו"רים מסוכטשוב: רבי חנוך העניך בורנשטיין ובנו רבי מנחם שלמה בורנשטיין, והיה בין זקני החסידים שהכתירו את האדמו"ר הנוכחי רבי שמואל יצחק בורנשטיין. עם הקמת עמנואל עבר להתגורר בה מספר חודשים בשנה והיה דמות משמעותית שהשפיעה על צביונו של היישוב.

נפטר בי"ב בכסלו תשנ"ד ונטמן בהר הזיתים. כתביו ההלכתיים יצאו לאור בספרו "ישועת משה". ספרו "עלי מרורות" יצא לאור אחר פטירתו על ידי בני משפחתו ובתוכו חיבוריו על השואה מהתקופות השונות בהם נכתבו.

==משפחתו==
* בנו, הרב ישראל יהודה אהרונסון, שימש בעבר כמשגיח רוחני בישיבת חזון נחום בבני ברק, וכיום מכהן כר"מ בישיבה גדולה 'תפארת ישראל' של חסידות סדיגורה בבני ברק.
* חתנו, האדמו"ר רבי אליהו עזריאל בידרמן (בן רבי שמעון נתן נטע) מלעלוב, המתגורר בבני ברק.

==ספריו==
* עלי מרורות, בני ברק תשנ"ו
* [http://hebrewbooks.org/21731 שו"ת ישועת משה]

==לקריאה נוספת==
* אסתר פרבשטין, בסתר רעם, הוצאת מוסד הרב קוק
* איתמר לוין, אותיות של אש, הוצאת ידיעות אחרונות, תשס"ב (2002)

==קישורים חיצוניים==
* אסתר פרבשטין, [http://www1.yadvashem.org/odot_pdf/Microsoft%20Word%20-%206996.pdf על יומנים ופרקי זכרונות כמקור היסטורי - יומנו וזכרונותיו של רב ב"בית העבדים קונין"] 
* אסתר פרבשטין, [http://daat.ac.il/DAAT/kitveyet/sinay/amot-2.htm#1 ד' אמות של הלכה - במחיצת כתביו של רב קהילה בתקופת השואה פסיקה והלכה בכתבי הרב אהרונסון], אתר דעת
* אסתר פרבשטין, [http://www.daat.ac.il/daat/kitveyet/michlol/rofe.htm רופא חייל יהודי מגרמניה במחנה עבודה בפולין במלחמת העולם השנייה], אתר דעת
* אסתר פרבשטין, [http://zachor.michlalah.edu/inquiry/arch.asp?num=324&mesT=2&month=46&sortT=1 ענייני קבורה – חסד של אמת], אתר זכור
* [http://www1.yadvashem.org/odot_pdf/Microsoft%20Word%20-%203460.pdf אהרונסון יהושע משה], באתר יד ושם
* [http://lib.cet.ac.il/Pages/item.asp?item=16121 הרב אהרונסון באתר מט"ח]
* [http://www.hebrewbooks.org/pagefeed/hebrewbooks_org_12707_2.pdf הרב אהרונסון - תולדות חייו]
* [http://www.hebrewbooks.org/29643 סקירה על השו"ת 'ישועת משה'], בתוך כתב עת 'המעיין' (עמ' 55)
* [http://www.zchor.org/ALEI.HTM 'עלי מרורות'] 
* [https://mountofolives.co.il/he/%d7%90%d7%99%d7%aa%d7%95%d7%a8-%d7%a7%d7%91%d7%a8/?id=40580&lo=31.7766062140297&ln=35.2424959565904 כרטיס הקבר של יהושע משה אהרנסון] באתר הר הזיתים
* 
==הערות שוליים==

קטגוריה:יהודים הקבורים בהר הזיתים: חלקת הנביאים
קטגוריה:עולים בשנות ה-1960
קטגוריה:פתח תקווה: רבנים
קטגוריה:רבנים פולנים
קטגוריה:רבנים חסידים ישראלים
קטגוריה:חסידי סוכטשוב
קטגוריה:רבנים בשואה
קטגוריה:יהודים בשואה: פולין
קטגוריה:אסירים במחנה הריכוז אושוויץ
קטגוריה:אסירים במחנה הריכוז בוכנוואלד
קטגוריה:רבנים חסידים
קטגוריה:ניצולי השואה: פולין
קטגוריה:ישראלים שנולדו ב-1910
קטגוריה:ישראלים שנפטרו ב-1993
קטגוריה:בוגרי ישיבת תורת חיים (ורשה)